USUE+GARMENDIA

Gehien gustatzen zaidan kirola saskibaloia da. Izan ere, izugarri disfrutatzen dut kirol honetako partiduak ikusten ditudanean, eta ez bakarrik ikusten, praktikatu ere egiten dut. ** 2.- Zenbat urte damazkizu kirol honetan? **   Ikastolako kirol eskolarrean hasi nintzen lehenengo aldiz praktikatzen, baina ondoren bostgarren mailan nengoenean herriko saskibaloi taldean sartzeko aurkeztu nintzen eta urtebete entrenatu ondoren taldean onartu ninduten, beste 11 kideekin batera. Beraz konkretuki kirol hau praktikatzen 6 urte daramatzat. ** 3.- Zeintzuk izan dira zure kirol bizitzako arrakastarik aipagarrienak? **  Egia esan kiroletan ez naiz inoiz izan oso abila, baina hala ere asko hobetu dut urte hauetan, Euskadiko txapelketara iristera lortu arte. Izan ere ez zaigu oso erraza izan honaino iristea. 12 jokalari izan beharrean 9 baikinen eta gainera bi lesionatuta zeuden. Baina hala ere saskibaloiaren inguruan izan dudan esperientziarik hoberenetariko bat izan da. Aipatzeko dut ere, duela hiru urte Gipuzkoako selekziora joateko eskatu zidatela eta hiru entrenamenduetara joan nintzela. Izan ere, ilusio handia egin zidan notizi horrek. ** 4.- Zein gomendio egingo zenioke kirol honetan ibili nahi duen gazte bati? **  Beno lehenengo gauza da saskibaloian oinarrizko gauza batzuk ikasi behar direla lehengo, hala nola, sarrerak nola egiten diren, nola den tiroaren teknika, jokaldi ezberdinak, etab. Baina behin oinarri hori hartua badaukagu, fisikoa lantzen hasi behar da, eta hau da gazte jende gehienari gutxien gustatzen zaien arloa. Baina jakin fisikoa lantzen ez bada, oso zaila dela saskibaloian ondo ibiltzea. Beraz, fisikoa lantzeko gogoa ez duela ez dela arrazoia saskibaloia praktikatzen uzteko. Gogoz hartu behar dela gauza bakoitza eta pauso txikiak emanez azkenean helmugara iristea dela helburua. ** 5.- Posible al da kirol honen inguruan profesionala izatea? **  Posible noski baietz, horregatik daude profesionalak direnak. Baina hala ere oso zaila da. Izan ere, naiz eta jendeak ez uste, saskibaloia jende askok praktikatzen duen kirol bat da, eta geroz eta jende gehiagok praktikatu, orduan eta zailagoa gorenera iristea. Baina hala ere, hori bada norbaiten ametsa ez dela inoiz baztertu behar azpimarratzea gustatuko litzaidake. ** 6.- Zein entrenamendu mota egiten duzu eta zein helbururekin? **  Beno lehenik eta behin beroketa dator. Nahiz eta zenbaitzuk garrantzia ez eman arlo honi, garrantzitsuenetariko bat da, ondo berotzen ez bada lesioak sufritzeko aukera gehiago daudelako. Beraz beroketari hasiera emateko, lehenik 30 minutu egoten gara pistan korrika. Ondoren burutik oinetarainoko ordenan gorputzeko atal bakoitza berotzen dugu, eskuei eta txorkatilei garrantzia gehiena emanez, hauek direlako saskibaloia praktikatzean lesionatzeko arrisku gehiena duten gorputz-atalak. Behin beroketa bukatu dugunean, ariketekin hasten gara, sarrera batzuk eginez, tiroa praktikatuz, etab. Hori bai, beti ariketak intentsitate maila nahiko altu batean, saskibaloia praktikatzen dugun bitartean, fisikoa ere hobetzeko. Aipatu ere, adibidez tiroa lantzean, beti helburu bat jartzen dugula, hau da, adibide batez azaltzeko, 10 saiakeratan, 30 tiro libre jarraian sartu behar ditugu. Hau betetzen ez badugu, korrika saio bat egin beharko dugu. Honela burua ere kontzentratzera behartuz. Zenbait adituk esaten duten bezala, saskibaloiko teknikaren %90ra mentala da, eta beste %10ra da bakarrik teknika fisikoa. ** 7.- Zer suposatzen dizu eguneroko bizitzan kirola praktikatzeak? Lagunekin harremanak, ikasketak, familia… ** Egia esateko familia eta lagun harremanetan ez dit batere kaltetzen. Izan ere, saskibaloia praktikatzeak lagun gehiago egiteko aukerak eman dizkit, zenbait kanpusetara joan izan naizenean, Gipuzkoako selekzioko entrenamenduetan, baita ere zenbait aurkari, lagun bilakatu dira. Baina ikasketen arloan, berriz, bai kaltetzen dit. Egia esan, ordutegia ez da oso ona eta beraz gauez ikastea besterik ez dut. Baina hala ere ez du inongo momentuan noten jaitsiera eragin, beraz oso pozik nago kirol hau praktikatzeaz. ** 8.- Orain egiten ez duzun zein beste kirol egingo zenuke? **  Asko gustatuko litzaidake gimnasia erritmikoa praktikatzea, baina badakit oso kirol gogorra dela, lanketa fisiko handia behar baita. Nahiko nuke ere igeriketa praktikatu, baina inoiz ez naiz igeriketako ikasketetan aritu. Baina bi kirol horiek praktikatzea gustatuko litzaidake.
 * 1.- Zein kirol duzu gustuen? Zergatik? **